



                                                                                 Anexa nr. 5 la HCL nr........./.........................2026
CONTRACT DE COMODAT Nr. ....... / ______.2026
CAP. 1. PĂRŢILE CONTRACTANTE

Art. 1. COMUNA CIUMEGHIU , cu sediul în localitate Ciumeghiu, str. Primăriei  nr.9 judeţ Bihor, reprezentat prin PRIMAR Huple Gheorgher-Sorin, în calitate de comodant, pe de o parte,

 și 
Serviciul Public de Gospodarire Comunală Ciumeghiu, cu sediul în localitatea Ciumeghiu, str. Primăriei  nr.9, judeţ Bihor, reprezentat prin ..........................., în calitate de comodatar, pe de altă parte, 

au convenit să încheie prezentul contract de comodat cu respectarea următoarelor clauze:
CAP. 2. OBIECTUL CONTRACTULUI 

Art. 2. Comodantul dă spre folosință gratuită comodatarului suprafața utilă de....... mp, situată în localitatea Ciumeghiu, str. Primăriei nr.9, judeţ Bihor, ca spațiu destinat birourilor și ședințelor. 
Art. 3. Imobilul în care este situată suprafața ce formează obiectul prezentului contract, face parte din domeniul public al Comunei Ciumeghiu, Județul Bihor, comodatarului atribuindu-se doar suprafața de ...... mp.
CAP. 3. OBLIGAŢIILE PĂRŢILOR 

Art. 4. Obligațiile comodatarului sunt următoarele:

a) să îngrijească și să conserve spațiul alocat ca un bun proprietar; 

b) să folosească spațiul alocat conform destinației specificate în prezentul contract; 

c) să suporte toate cheltuielile referitoare la utilitățile consumate, respectiv energia electrică, energia termică, apă, canalizare, salubritate, telefon, încheind în acest sens contracte cu furnizorii de utilități.

d) să realizeze lucrările pentru utilitățile necesare, în mod independent și pe cheltuiala sa; 

e) să restituie bunul atribuit spre folosință conform clauzelor stipulate, la expirarea termenului contractului, în caz de neprelungire; 

f) să solicite și să obțină toate autorizațiile și avizele necesare funcționării conform legislației în vigoare, pe cheltuiala sa; 

g) să nu subînchirieze sau să cesioneze prezentul contract decât cu acordul scris al comodantului. 

h) la încetarea prezentului contract de comodat va fi obligat să aibă toate datoriile achitate către furnizori, făcând dovada achitării lor. 
Art. 5. Obligațiile comodantului sunt următoarele: 

a) să predea spre folosință comodatarului suprafața de 15 mp., mai sus menționată, după semnarea prezentului contract, pe bază de proces-verbal de predare primire; 

b) să răspundă de repararea daunelor cauzate de viciile ascunse ale imobilului. 

CAP. 4. DURATA CONTRACTULUI 

Art. 6. Părțile au convenit să încheie prezentul contract de comodat, pentru întreaga perioadă de funcționare a Serviciului Public de Gospodarire Comunală Ciumeghiu, începând cu data semnării acestuia. 
Art. 7. Predarea – primirea efectivă a suprafeței se face pe bază de proces – verbal, ce va fi anexă la contract. 
CAP. 5. RĂSPUNDEREA CONTRACTUALĂ 

Art. 8. Pentru neexecutarea sau executarea necorespunzătoare a obligațiilor contractuale comodatarul datorează despăgubiri comodantului. 
Art. 9. Forța majoră dovedită în condițiile legii apără de răspundere partea care o invocă. 
CAP. 6. ÎNCETAREA CONTRACTULUI 

Art. 10. Prezentul contract încetează la expirarea duratei stabilite în contract, dacă părțile nu convin, în scris, prelungirea acestuia, în condițiile legii. 
Art. 11. Prezentul contract încetează de plin drept, fără a mai fi necesară intervenția instanțelor judecătorești, în cazul în care una dintre părți nu își execută una dintre obligațiile esențiale enumerate mai sus. 
Art. 12. Producerea unor stricăciuni sau pierderi imobilului transmis spre folosință comodatarului dă dreptul comodantului de a rezilia unilateral contractul.
Art. 13. Partea care invocă o cauză de încetare a prevederilor prezentului contract, o va notifica celeilalte părți, cu cel puțin 15 zile de la data în care încetarea urmează să-și producă efectele. 
Art. 14. Rezilierea prezentului contract nu va avea nici un efect asupra obligațiilor deja scadente între părțile contractante. 
Art. 15. Partea în culpă pentru încetarea/rezilierea contractului, nu este exonerată de răspundere. 

CAP. 7. LITIGII
Art. 16. Părțile au convenit că toate neînțelegerile privind validitatea prezentului contract sau rezultate din interpretarea, executarea ori încetarea acestuia să fie rezolvate pe cale amiabilă de reprezentanții lor. 
Art. 17. În cazul în care nu este posibilă rezolvarea litigiilor pe cale amiabilă, părțile se vor adresa instanțelor judecătorești competente. 

CAP. 8. CLAUZE FINALE 
Art. 18. Prezentul contract de comodat are la bază următoarele documente de referință: 

a) OUG nr. 57/ 2019 privind Codul administrativ, modificată și completată; 

b) Invetarul domeniului public al comunei Ciumeghiu, aprobat prin HCL. 

c) Prevederile Codului Civil. 
Art. 19. Este interzisă înstrăinarea sub orice formă a bunului transmis în folosință, de către comodatar. 
Art. 20. Orice notificare adresată de una dintre părți celeilalte, este valabil îndeplinită dacă va fi transmisă la adresa/sediul prevăzut în partea introductivă a prezentului contract. 
Art. 21. Modificarea prezentului contract se face numai prin act adițional încheiat între părțile contractante. 
Art. 22. Prezentul contract împreună cu anexele sale care fac parte integrantă din cuprinsul său reprezintă voința părților și înlătură orice altă neînțelegere verbală dintre acestea, anterioară sau ulterioară încheierii lui. 
Art. 23. În cazul în care părțile își încalcă obligațiile lor, neexercitarea de partea care suferă vreun prejudiciu a dreptului de a cere executarea întocmai sau prin echivalentul bănesc a obligației respective nu înseamnă că ea a renunțat la acest drept al său. 
Art. 24. Prezentul contract a fost încheiat în 2 exemplare originale, azi __.__.2026, data semnării lui.
Art. 25. Procesul verbal de predare primire a suprafeței respective, fac parte integrantă din prezentul contract. 

           COMODANT,                                                               COMODATAR,  

   COMUNA CIUMEGHIU                                                       

   prin primar Huple Gheorghe-Sorin
                                     PREŞEDINTE DE ŞEDINŢĂ 

